เรียนเจ้าหน้าที่ที่เกี่ยวข้อง

ข้าพเจ้าขอแจ้งปัญหาเกี่ยวกับกลุ่มวัยรุ่นที่มักจะรวมตัวกันในยามค่ำคืนและก่อให้เกิดเสียงดังรบกวน ส่งผลต่อการพักผ่อนของผู้อยู่อาศัยในบริเวณนั้น โดยกลุ่มวัยรุ่นเหล่านี้มักจะเปิดเพลงเบสดัง เบิ้ลรถ และต่อไฟใช้จากแหล่งที่ไม่ทราบแน่ชัด ส่งผลให้พื้นที่สาธารณะสกปรก นอกจากนี้ยังมีการจอดรถขวางทางบนสะพานด้วย

ข้าพเจ้าได้แจ้งเรื่องนี้ไปหลายครั้งแล้ว แต่ยังไม่มีการดำเนินการใดๆ  ทั้งตำรวจและเทศกิจ โดยข้าพเจ้าได้แจ้งเรื่องนี้ในช่วงเวลาเที่ยงคืน ตีหนึ่ง ตีสอง  ซึ่งเป็นช่วงเวลาที่กลุ่มวัยรุ่นเหล่านี้มักจะก่อความวุ่นวาย

ข้าพเจ้าขอความกรุณาช่วยตรวจสอบและดำเนินการแก้ไขปัญหาให้ด้วย  ข้าพเจ้าไม่ทราบว่าจะต้องรอให้เกิดเรื่องเลวร้ายขึ้นก่อนหรือไม่  หรือต้องนำเรื่องนี้ไปเผยแพร่ในสื่อโซเชียลถึงจะได้รับการแก้ไข  รบกวนช่วยตรวจสอบเรื่องนี้ด้วย  โดยเฉพาะในพื้นที่ สน.คลองตัน หรือ สน.พระขโนง  ซึ่งเป็นพื้นที่ที่ข้าพเจ้าได้แจ้งเรื่องไปแล้วแต่ยังไม่มีการดำเนินการใดๆ